**III. gimnazija**

Zagreb, Kušlanova 52

Povjerenstvo za provedbu smotre LiDraNo

na razini gradskih četvrti

**UPUTE ŠKOLAMA SUDIONICAMA smotre LiDraNo 2025.**

**na razini gradskih četvrti**

(Gornja Dubrava, Sesvete, Peščenica – Žitnjak, Gornji grad – Medveščak)

Sudjelovanje u smotri LiDraNo moguće je u kategorijama i prema uvjetima navedenima u Katalogu natjecanja i smotri učenica i učenika osnovnih i srednjih škola Republike Hrvatske u 2025. godini na internetskoj stranici Agencije za odgoj i obrazovanje [**http://www.azoo.hr**](http://www.azoo.hr)

Sve ključne informacije nalaze se na sljedećoj poveznici: <https://www.azoo.hr/natjecanja-i-smotre-arhiva/smotra-literarnog-dramskog-scenskog-i-novinarskog-stvaralastva-lidrano-2024-2025/>

Molimo vas da pozorno iščitate Katalog i držite se svih navedenih pravila i uputa.

Sve obavijesti o provedbi smotre LiDraNo na razini gradskih četvrti možete pronaći na internetskim stranicama III. gimnazije **(**[**http://gimnazija-treca-zg.skole.hr/lidrano**](http://gimnazija-treca-zg.skole.hr/lidrano)**)** a važne informacije o županijskoj smotri potražite na internetskim stranicama Prirodoslovne škole Vladimira Preloga **(**[**https://www.psvprelog.hr/**](https://www.psvprelog.hr/) **).**

Škole su dužne provesti **školsku razinu** natjecanja do 31. siječnja 2025., a **prijavu** na višu razinu poslati **do 4. veljače 2025. do 15 sati**.

Prijava se vrši predajom materijala na e-mail: **lidrano@3gimnazija.hr**

 Prijava treba sadržavati:

* zapisnik (za sve kategorije) – zapisnik sadrži nadnevak natjecanja, imena članova povjerenstava, imena učenika koji su odabrani za višu razinu
* tekstove (za kategorije novinarsko i literarno stvaralaštvo)
* dokument s podacima (za novinarski i literarni rad)
* tablice – prijavnice (Excel)
* cjeloviti tekst s točnim podatcima o autoru ili autorima (samo ako dramska skupina izvodi svoj ili još neobjavljeni književni tekst).

Pod istim uvjetima na Smotri mogu sudjelovati učenici s teškoćama i učenici s posebnim potrebama o čijem je sudjelovanju potrebno obavijestiti u tablici, odnosno prijavnici za školsku razinu (u stupcu „Napomene“) kako bi organizatori na svim razinama smotre pravovremeno mogli osigurati primjerene tehničke i druge uvjete.

**Tablice-prijavnice** za Smotru LiDraNo 2025. ispunjavaju se samo jednom i to na školskoj razini. **Upisuju se SAMO sudionici koji idu na sljedeću razinu**.

Za Smotru LiDraNo 2025. sudjelovanje učenika na školskoj razini potrebno je prijaviti i u aplikaciji **natjecanja.azoo.hr do 24. siječnja 2025.**

Nakon održane školske razine smotre, rezultate u aplikaciju unosi odgovorna osoba koju je imenovao ravnatelj škole.

**Radijska emisija** i **školski list** šalju se izravno na županijsku razinu. Za njih pratite obavijesti na internetskoj stranici Prirodoslovne škole Vladimira Preloga <https://www.psvprelog.hr/>

(Ipak, s obzirom na specifičnosti Lidrana, potrebno je popuniti i Excel tablicu te se prijaviti njome kako je navedeno u tekstu iznad.)

**Važno**: Radovi bez traženih podataka neće biti uvršteni u prosudbu.

Agencijsku tablicu, upute za mentore i posebna pravila Smotre Lidrano možete potražiti

na sljedećoj poveznici:

<https://www.azoo.hr/natjecanja-i-smotre-arhiva/smotra-literarnog-dramskog-scenskog-i-novinarskog-stvaralastva-lidrano-2024-2025/>

Na smotri LiDrano 2025. na razini gradskih četvrti i ove godine postoje ograničenja u broju prijava po školi u različitim kategorijama:

1. Jedan učenik može prijaviti samo **jedan literarni rad**, a škola može prijaviti ukupno do **pet literarnih radova**.

2. Jedan učenik može prijaviti samo **jedan novinarski rad**, a škola može prijaviti ukupno do **pet samostalnih novinarskih radova.**

3. U **pojedinačnim nastupima** za jednu izvedbu može biti prijavljen samo jedan učenik i samo jedan mentor. Škola može prijaviti ukupno do **pet pojedinačnih nastupa**.

4. U izvedbi bilo koje vrste **skupnoga nastupa** može biti prijavljeno najviše **deset (10) učenika i samo jedan (1) mentor.**

Škola može prijaviti do **dvije skupne** dramsko-scenske igre, lutkarske predstave ili recitala.

Ako dramska skupina izvodi svoj ili još neobjavljeni književni tekst, uz prijavu treba organizatoru poslati i **cjeloviti tekst** s točnim podatcima o autoru ili autorima.

Prije nego što počnete slati zapisnike, radove, dokumente s podatcima i tablice, pozorno pročitajte pravila na stranicama AZOO. Skrenuo bih vam pozornost na sljedeće:

**1.**       Nakon provedbe školske razine smotre, predsjednik školskoga povjerenstva dužan je osigurati: označavanje svih sudionika sljedeće razine smotre u aplikaciji natjecanja.azoo.hr – najkasnije **do 31. siječnja 2025.**

**2.**       Za općinsku razinu se šalje:

      zapisnik (na jednom dokumentu pišete za sve kategorije) – zapisnik sadrži nadnevak natjecanja, imena članova povjerenstava, imena učenika koji su sudjelovali u natjecanju

         tekstove (za kategorije novinarsko i literarno stvaralaštvo)

         dokument s podacima (za novinarski i literarni rad)

         agencijsku tablicu (Excel)

**3.**       U uputama stoji: **Literarni rad** koji se šalje mora biti imenovan na sljedeći način:

broj županije (01 do 21)\_OŠ ili SŠ\_NASLOV RADA (VELIKIM slovima)\_zaporka učenika (riječ od 5 slova malim slovima i 5 znamenki), npr. **21\_SŠ\_GRAD\_ljubav68325**

Kako bi bilo pregledno koji se dokument na što odnosi i na neki način ih međusobno povezati, ostale dokumente trebaju biti naslovljeni na sljedeći način:

         203\_PODATCI\_21\_SŠ\_GRAD\_ljubav68325

         ZAPISNIK\_NAZIV ŠKOLE\_LIDRANO\_2025

         NAZIV ŠKOLE\_ LIDRANO\_2025 (Excel)

**4.**       U uputama stoji: **Samostalni novinarski rad** koji se šalje mora biti imenovan na sljedeći način:

broj županije (01 do 21)\_OŠ ili SŠ\_NASLOV RADA (VELIKIM slovima)\_zaporka učenika (riječ od 5 slova malim slovima i 5 znamenki), npr. **21\_SŠ\_GRAD SJENA\_povijest68325**

Dokument s podatcima treba biti naslovljen na sljedeći način:

         204 \_ PODATCI \_ 21\_SŠ\_GRAD SJENA\_povijest68325

**5.**       **U uputama stoji: Mentor učenika treba u podnožju svake stranice** učeničkoga rada napisati zaporku i razred koji učenik pohađa, primjerice ljubav12345.

Znači taj podatak ne pišete na vrhu stranice ili prije početka teksta ili nakon završetka teksta**, već u podnožju (u tzv. *footer*).**

**6.**       Zapisnik, dokumenti s podatcima, radove i tablicu pošaljite na mail: lidrano@3gimnazija.hr

U predmetu maila napišite: **NAZIV ŠKOLE\_LIDRANO\_2025.**

Smotra LiDraNo 2025. na razini gradskih četvrti Gornja Dubrava, Sesvete, Peščenica – Žitnjak, Gornji grad – Medveščak **održat će se u prostorijama III. gimnazije, Kušlanova 52*,* 13. veljače** (pojedinačni, literarni i novinarski radovi) **te 14. veljače 2025.** (skupni scenski nastupi – u kazalištu).

Probe za skupne scenske nastupe (12. veljače) i skupni scenski nastupi (14. veljače) održat će se u prostorijama **Narodnog sveučilišta Dubrava / Dječjeg kazališta Dubrava, u Cerskoj ulici br. 1.**

Detaljan raspored proba i raspored nastupa bit će naknadno objavljen na internetskoj stranici III. gimnazije. Molimo vas, obavezno provjerite raspored nastupa, proba i okruglih stolova.

Bit ćete naknadno obaviješteni ako budu potrebne bilo kakve posebne mjere vezane uz nove protokole ulaska u škole. Svakako ćete biti najavljeni na porti i ne bi trebalo biti problema s ulaskom. Za svaki slučaj dođite malo ranije.

Želimo vam dobrodošlicu u našoj školi i mnogo uspjeha vama i vašim učenicima.

Zagreb, 7. siječnja 2025.

Predsjednica Povjerenstva:

ravnateljica Darka Sudarević, dipl. ing.

Tajnik Povjerenstva:

Ilija Barišić, prof.